Lav et referat af nedenstående tekst:

Tekst:
Manglende betaling af vejbenyttelse i to tilfælde samt overtrædelse af køre- hviletid udløste lørdag middag en bøde på 7500 kroner, da Tungvognscenter Nord var på kontrol. Fem lastbiler blev tjekket på en rasteplads ved Haverslev. Fire af dem var i orden. Ved den sidste lastbil kunne man konstatere, at der manglede betaling af vejbenyttelse, og at chaufføren havde kørt for lang tid uden at holde pause. Det fik Tungvognscenter Nord til at hive bødeblokken frem. Bøden lød på i alt 7500 kroner. Lastbilen er fra Rumænien, og via en tolk har chaufføren fortalt, at han ikke har penge til at betale bøden. - Vi kan ikke få fat i vognmanden, så nu har vi bestilt en hjullås, så lastbilen ikke kan køre nogen steder, siger Claus Piil fra Tungvognscenter Nord. - Chaufføren har fået vores visitkort, og så må de ringe, når de har nogen penge, siger Claus Piil. Han fortæller, at lastbilchaufførerne virkede overraskede over at blive tjekket. - Det kommer lidt bag på dem, at vi er herude. Men lastbilerne kører døgnet rundt året rundt, så det må vi også gøre, siger han. Tungvogncenter Nord fortsætter kontrollen af lastbiler de kommende dage.

Referat:
Tungvognscenter Nord var lørdag på kontrol. I Himmerland faldt dagens første bøde.